વેદ અને પુરાણોમાં ગિરનાર નો ઉલ્લેખ છે. તે હિમાલયનો પ્રપિતામહ ગણાય છે. ભૂસ્તરશાસ્ત્રીઓ તે ૨૨ કરોડ વર્ષ જૂનો હોવાનું કહે છે. અહીં હિંદુ,જૈન,બુદ્ધ અને મુસ્લિમ સંપ્રદાયના સ્થાનકો છે. કહેવાય છે કે ગિરનાર ઉપર નવ નાથ, બાવન પીર, ચોસઠ જોગણી અને ચોર્યાશી સિદ્ધ બિરાજે છે. ભગવાન ગુરુ દતાત્રેય અને અશ્વત્થામા અહીં બિરાજે છે. સંસ્કૃત, હિન્દી, ગુજરાતી અને અંગ્રેજીમાં ગિરનાર પર્વત વિષે ઘણાં કાવ્યો રચાયા છે.